Kement-se a c'hoarvez p'eo krog ar braz eus ar boblañs da vagañ disfiz ouzh Evo Morales hag ouzh e velestradurezh. Ar vicherourien, galvet gant ar c'hCOB (Central Obrera Boliviana), zo bet o vanifestiñ e miz Ebrel evit goulenn e vefe kresket ar goproù eus 15% da gempouezañ kresk ar prizioù ha goulenn dibenn ar Stad nevezfrankizour. Trec'h int bet met an trec'h zo chomet darn. N'a ket gwelloc'h war ar maezioù. Aet eo war vrasaat pouez al labour-douar greantel dindan respet Morales ha 900.000 devezh-arat zo ac'hubet hiziv-an-deiz gant an OGK, daoust d'ar gounid OGK bezañ difennet gant al lezenn betek-hen. Ar priorelezh a vez roet d'al labour-douar ezporzhiañ diwar-goust ar produiñ boued evit ar boblañs. A zeiz da zeiz e pella ar prezidant eus ar pennreolennoù zapatour e rene hervezañ e oberiantiz politikel. Nevez zo n'en deus ket kavet gwelloc'h eget prenañ ur c'harr-nij 45 milion $ ha skoulmañ ur gevrat digevatal gant an embregerezh Glencore, ramz suisat war dachenn an eztennañ kailh.